ต้านไม่ไหว!
*สาเหตุที่ทำให้ “โมนิก้า” จั่วหัวออกไปในแนวนี้ เพราะตลอดทั้งวันเห็นมีแรงขายออกมาเป็นระยะ จนดัชนีไหลลงมาปิดที่ 1,720.52 จุด ลบไป 8.88 จุด ด้วยมูลค่าการซื้อขาย 4.68 หมื่นล้านบาท มันทำให้สถานการณ์ของตลาดหุ้นไทยอยู่ในโพสิชั่นไม่ดีเสียแล้ว บวกกับเที่ยวนี้ดัชนีพยายามวิ่งสวนทางกับตลาดหุ้นต่างประเทศที่ร่วงหนัก แต่สุดท้ายทำไม่สำเร็จตามเป้าหมายที่วางไว้ จึงทำให้สถานการณ์ย่ำแย่ลงไปอีกนะคะ
7 ต.ค. 2561

เจาะกระดาน : โมนิก้าและทีมงาน
*สาเหตุที่ทำให้ “โมนิก้า” จั่วหัวออกไปในแนวนี้ เพราะตลอดทั้งวันเห็นมีแรงขายออกมาเป็นระยะ จนดัชนีไหลลงมาปิดที่ 1,720.52 จุด ลบไป 8.88 จุด ด้วยมูลค่าการซื้อขาย 4.68 หมื่นล้านบาท มันทำให้สถานการณ์ของตลาดหุ้นไทยอยู่ในโพสิชั่นไม่ดีเสียแล้ว  บวกกับเที่ยวนี้ดัชนีพยายามวิ่งสวนทางกับตลาดหุ้นต่างประเทศที่ร่วงหนัก แต่สุดท้ายทำไม่สำเร็จตามเป้าหมายที่วางไว้ จึงทำให้สถานการณ์ย่ำแย่ลงไปอีกนะคะ
*ตรงนี้เป็นเรื่องที่เดี๊ยนให้ความสนใจมากเป็นพิเศษ เพราะเป็นการแสดงให้เห็นว่า ตลาดหุ้นไทยไม่มีเสน่ห์ดึงดูดมากพอที่จะชวนให้ค้นหาเพชรเม็ดงามต่อไป ทั้งที่ในเที่ยวนี้ก็มีหุ้นอยู่หลายตัวที่สามารถเปล่งประกายเจิดจรัสบนกระดานหุ้น “โมนิก้า” ถึงต้องรีบแนะนำให้แฟนคลับเคาะขวาสั้น ๆ เพื่อทำรอบเหมือนกับเหตุการณ์ครั้งก่อน ผนวกกับตลาดหุ้นเกิดสัญญาณ doji morning star ให้เห็นอีกครั้ง จึงต้องรีบกระโจนใส่เมื่อหุ้นเริ่มผงกหัวนะจะบอกให้
*ถามว่าสัญญาณดังกล่าวบอกอะไรให้ทราบ “โมนิก้า” ขอเรียนให้ทราบกันโดยทั่วไปว่า มันคือการกลับทิศจากขาลงเป็นขาขึ้น และก่อนจะเป็นการ take off อย่างสมบูรณ์แบบ ดัชนีจำเป็นต้อง sideway เพื่อทดสอบแรงเทขายให้สะเด็ดน้ำเสียก่อน จึงกลายเป็นเรื่องที่นักเล่นต้องมองช็อตต่อช็อตเพื่อความคล่องตัวในการเล่น เพราะจนป่านนี้ยังไม่มีอะไรนิ่งสักอย่างไงล่ะคะ
*ขนาดหุ้นถ่านหิน BANPU วิ่งสวนภาวะขึ้นมาปิดที่ 18.90 บาท บวกไป 0.30 บาท หรือขึ้นไป 1.60% ด้วยมูลค่าการซื้อขาย 1 พันล้านบาท “โมนิก้า” ยังไม่เห็นมีใครกล้ามองเป็นช็อตของการแรลลี่สักราย จึงกลายเป็นประเด็นที่ทำให้เดี๊ยนรู้สึกกังวลใจเป็นอย่างยิ่ง เพราะองค์ประกอบหลายอย่างยังไม่ลงตัว แถมนักเล่นกลุ่มสถาบันยังกระหน่ำทิ้งหุ้นเป็นระยะแบบนี้ แมงโม้ถึงเม้าท์กันให้แซ่ด..จะไปได้สักกี่น้ำเจ้าค่ะ
*ส่วนหุ้นที่มีทรวดทรงองค์เอวแจ่มสุดในที่นี้กลายเป็น MTC ภายใต้การกำกับของหัวเรือใหญ่ “ป๋าชู” มีประเด็นกำไรโตเป็นแบ็กอัพให้อย่างนี้ ผู้เล่นย่อมสบายใจแบบสุด ๆ และพร้อมกระโจนเข้าใส่ไม่ยั้ง หุ้นถึงบวกสวนภาวะด้วยการยืนปิดที่ 51.50 บาท บวกไป 1.25 บาท หรือขึ้นไป 2.50% ด้วยมูลค่าการซื้อขาย 512 ล้านบาท “โมนิก้า” ย่อมมองเป็นช็อตของการไหลตามน้ำไปก่อนพะยะค่ะ
*เช่นเดียวกับในรายของ GUNKUL ทะยานสวนตลาดด้วยการขึ้นมาปิดที่ 3.38 บาท บวกไป 0.12 บาท หรือขึ้นไป 3.70% ด้วยมูลค่าการซื้อขาย 230 ล้านบาท ก็เป็นหุ้นอีกหนึ่งตัวที่ “โมนิก้า” เชียร์ให้ใส่แบบสุดซอยไปเลยทันที เพราะเหลือแก๊ปให้หุ้นวิ่งเกือบ 40% ผนวกกับหุ้นไม่ได้ตกอยู่ภายใต้อิทธิพลต่างชาติ จึงไม่มีความจำเป็นต้องคิดอะไรมากมาย เดี๊ยนถึงกล้าพูดเต็มปากเต็มคำว่า คนที่เล่นต้องใจถึงจริง ๆ นะจ๊ะ
*เม้าท์ถึงประเด็นนี้ขึ้นมาทั้งที “โมนิก้า” คงต้องเหลือบมองหุ้น VGI เป็นรายถัดมาในทันที เพราะหุ้นโดนกดลงไปถึงบริเวณ 7.30 บาท แต่สุดท้ายถูกดันขึ้นมาปิดที่ 7.75 บาท บวกไป 0.20 บาท หรือขึ้นไป 2.65% ด้วยมูลค่าการซื้อขาย 338 ล้านบาท เหมือนเป็นการส่งสัญญาณให้รู้ว่า เจ้ามือไม่ยอมปล่อยให้หุ้นเสียทรง จึงกระโจนเข้ามาพยุงหุ้นแบบไม่คิดชีวิต วันนี้ถึงมีลุ้นดีดต่ออีกวันพะยะค่ะ
*เหมือนกับในรายของ TRC แอบขึ้นอย่างช้า ๆ พร้อมกับสร้างฐานที่แน่นขึ้นเรื่อย ๆ จนกลายเป็นหุ้นที่แมงเม่ากระโจนใส่ตลอดทั้งสัปดาห์ที่ผ่านมานั้น “โมนิก้า” มองเป็นสเต็ปการขึ้นแบบแข็งแกร่งจริง ๆ เพราะเดือน ส.ค. หุ้นยืนอยู่ที่ 0.40 บาท พอถึงเดือน ก.ย. ขึ้นมายืนอยู่ที่ 0.50 บาท ขณะที่เดือน ต.ค. พุ่งขึ้นมาปิดที่ 0.62 บาท  บวกไป 0.02 บาท หรือขึ้นไป 3.33% มันชวนให้คิดทันทีว่า สเต็ปถัดไปจะขึ้นไปอยู่ตรงไหน ? คุณ ๆ ท่าน ๆ คิดแบบเส้นตรงกันได้นะจ๊ะ
*ไหน ๆ มองหุ้นไซซ์เล็กเคาะมัน ๆ และไม่ต้องกลัวฝรั่งขี้นก กับกองทุนตัวแสบสาดใส่ไม่ยั้งขึ้นมาทั้งที “โมนิก้า” คงต้องหันมามองหุ้นร้อนของตลาด เอ็ม เอ ไอ อย่างเช่น OCEAN เพื่อบอกเล่าถึงจังหวะรวนเริ่มเกิดขึ้นให้เห็นแล้ว หลังหุ้นวิ่งขึ้นไปถึงระดับ 3.10 บาท แต่คล้อยหลังดันทรุดตัวลงมากองอยู่ที่ 2.90 บาท บวกไป 0.02 บาท หรือขึ้นไม่ถึง 1% ด้วยมูลค่าการซื้อขาย 160 ล้านบาท ใช่อาการใกล้หมดรอบหรือเปล่า ? ลองไปคิดกันดูนะเธอ..
*คล้ายกับกรณีของ ACAP นอนสลบเหมือดมาเป็นเดือน ก่อนจะมีมือดีเข้ามาดันหุ้นแบบเนิบ ๆ เป็นเวลา 3 วันติด จนล่าสุดหุ้นขึ้นมาปิดที่ 7.35 บาท บวกไป 0.30 บาท หรือขึ้นไป 4.25% ด้วยมูลค่าการซื้อขาย 118 ล้านบาท “โมนิก้า” มองเป็นเกมที่นักเล่นต้องใช้ความไวมากกว่าปกติ เพราะเมื่อมองดูจากผลงานในครึ่งหลังปี 61 ไม่น่าแจ่ม ผสมผสานกับรอบก่อนดันแล้วทุบแถวบริเวณ 8 บาท มันไม่ต้องตีความอะไรอีกแล้วเจ้าค่ะ
*ส่วนหุ้นที่ต้องใช้กระบวนความคิดมากหน่อย “โมนิก้า” ขอพุ่งเป้าไปยังหุ้น ECF ก่อนจะขึ้นไปปิดที่ระดับ 9.10 บาท บวกไป 0.05 บาท ด้วยมูลค่าการซื้อขาย 48 ล้านบาท โดยหุ้นอยู่ในทิศทางไซด์เวย์อัพเป็นเวลาหลายเดือน น่าจะสื่อความหมายให้รู้ว่า มีแวลูบางอย่างซ่อนไว้แน่ ๆ ราคาหุ้นถึงขึ้นไม่ยอมหยุดสักที แถมพรายกระซิบเม้าท์ให้ฟังว่า ได้เห็นเลขสองหลักชัวร์ป้าบ ! เลยทำให้เดี๊ยนเกิดอาการฟินสุด ๆ นะคะ